Selamat Datang Ke Panggung Suara

Selamat Datang Ke Panggung Suara ialah album kedua oleh kumpulan rock Malaysia, Pitahati. Ia telah dikeluarkan pada 22 Februari 2016 menerusi Luncai Emas. Album ini merupakan album popular kumpulan ini, tercalon kategori Kulit Album Terbaik di Anugerah Industri Muzik ke-21. Album ini juga diterbitkan dalam format piring hitam.

Penerbitan
Menurut vokalis Pitahati, Ilham, album Selamat Datang Ke Panggung Suara dirakamkan secara langsung dan mengambil masa lebih kurang setahun untuk disiapkan. Album ini tidak dirakam di dalam studio sebaliknya di dalam sebuah bilik yang diubah suai untuk mendapatkan apa yang mereka mahukan. Ia juga dirakam secara digital dan juga analog. Selamat Datang Ke Panggung Suara dihasilkan selepas Pitahati diberi tanggungjawab untuk menghasilkan muzik tema untuk filem Terbaik Dari Langit arahan Nik Amir Mustapha.

Sewaktu rakaman album ini dijalankan, Pitahati terpaksa berhenti membuat rakaman ketika waktu hujan kerana tidak mahu bunyi hujan itu turut terakam dan menyebabkan proses rakaman selesai selewat-lewatnya jam 5.00 pagi.

Keluaran & Sambutan
Selamat Datang Ke Panggung Suara dikeluarkan pada 22 Februari 2016 dalam format piring hitam. Ia dijual dalam kuantiti terhad pada harga RM130 bagi setiap naskah. Cetakan piring hitam album Selamat Datang Ke Panggung Suara ialah sebanyak 500 unit.

Senarai Lagu

Sejarah keluaran

Anugerah

Rujukan

Album 2016
Album Malaysia tahun 2016
Album Pitahati